Z A P I S N I K
14. sjednice Vijeća Gradske četvrti Sesvete 
održane 14. lipnja 2018. P.U. Sesvete, Gradska četvrt Sesvete, Trg D.Domjanića 4/II, soba 23 s početkom u 17,00 sati

s 14. sjednice Vijeća Gradske četvrti Sesvete, održane 14. lipnja 2018., s početkom u 17,00 sati u Područnom uredu Sesvete – Gradskoj četvrti Sesvete, Trg Dragutina Domjanića 4/II, soba 23, Sesvete.

Nazočni članovi Vijeća Gradske četvrti Sesvete:

Petar Bajan, Željko Blažinović, Antun Bošnjaković, Marko Brkić, Ivanka Gregoranić, Mira Halapa, Maja Buljubašić, Stjepan Kezerić, Damir Kostanjski, Tihomir Lukanić, Dražen Markota, Boris Matoic, Jurica Jug, Mladen Šturlić-Tupek, Zlata Trošelj i Nataša Vučkov.

Opravdano odsutni: 
Marija Baričević, Marko Galić

Nazočni radno:
- Borko Samac – glavni i odgovorni urednik portala Sesvete Danas
- Ivana Markić – novinarka Radio Martina
- Stipe Jurić, Petar Vukelić – Gradski ured za mjesnu samoupravu, P.O. Sesvete

Sjednicu Vijeća Gradske četvrti Sesvete otvara Stjepan Kezerić, predsjednik Vijeća, pozdravlja nazočne članove Vijeća Gradske četvrti i radno nazočne, zahvaljuje na odazivu, konstatira da je prisutno 16 članova Vijeća, te da Vijeće može pravovaljano odlučivati. 
            Prije prihvaćanja dnevnog reda Stjepan Kezerić napominje da su članovi Vijeća primili zapisnik s 13. sjednice Vijeća te bi sukladno Poslovnika o radu Vijeća trebalo prihvatiti zapisnik ukoliko nema primjedbi na isti.
	Nataša Vučkov zamolila je da se u zapisniku kod njezine izjave da se zeleno svijetlo rijetko pali na semaforu unese dodatno objašnjenje semafor za pješake.

/ Sjednici je pristupio Marko Brkić u 17,09 /

	Željko Blažinović upozorio je kako još nije primio odgovor od Gradskog ureda za prostorno uređenje, izgradnju Grada, graditeljstvo, komunalne poslove i promet, vezano uz njegovo pitanje s prošle sjednice o planiranom početku uređivanja raskrižja Soblinečke – Prepuštovečke – Šašinovečke. Zamolio je da se pošalje požurnica o ovom pitanju.
Tihomir Lukanić upozorio je na povredu Poslovnika o radu Vijeća Gradske četvrti Sesvete. Navodi kako je zapisnik dostavljen dan prije sjednice te je apelirao na poštivanje Poslovnika. 
Kako je rasprava o ovom pitanju završila, Stjepan Kezerić predložio je da članovi Vijeća Gradske četvrti Sesvete glasuju o prihvaćanju Zapisnika s prošle sjednice. Vijeće je jednoglasno prihvatilo zapisnik s 13. sjednice Vijeća Gradske četvrti Sesvete. 

Predsjednik je potom iznio prijedlog dnevnog reda 14. sjednice Vijeća Gradske četvrti Sesvete, istaknuvši da je koordinator za izgradnju Branimirove ulice Ante Plazonić ispričao svoj izostanak na ovoj sjednici poslovnim obvezama te da će svoj izvještaj podnijeti na idućoj sjednici. Kako o prijedlogu dnevnog reda nije bilo rasprave, predložio je glasanje, Vijeće je jednoglasno usvojilo sljedeći:






DNEVNI RED:

1. Prijedlog Zaključka o izmjeni Plana komunalnih aktivnosti Gradske četvrti Sesvete u 2018. g.
2. Nacrt prijedloga Odluke o izmjenama Odluke o financiranju mjesne samouprave -
davanje mišljenja
3. Nacrt prijedloga Odluke o izradi Odluke o stavljanju izvan snage Detaljnog plana uređenja Farme Sesvetski Kraljevec – davanje mišljenja
4. Prijedlog Programa raspolaganja poljoprivrednim zemljištem u vlasništvu Republike
Hrvatske za Grad Zagreb - davanje mišljenja
5. Prijedlog Zaključka o ukidanju statusa javnog dobra u općoj uporabi – davanje mišljenja
6. Razno

Ad 1)

Stjepan Kezerić predložio je raspravu o prijedlogu Zaključka o izmjeni Plana komunalnih aktivnosti Gradske četvrti Sesvete u 2018. godini.
	Tihomir Lukanić zatražio je specifikaciju radova i materijala za stavku izrada zaštitne mreže na vanjskim terenima – Novi Jelkovec, Srednja škola Jelkovec. Upozorio je na previsoku cijenu nabave klupa i zamolio je za specifikaciju cijene od Zrinjevca.
	Stipe Jurić opisao je tijek događaja vezano uz izmjenu cijena na stavci izrada zaštitne mreže na vanjskim terenima Srednje škole Jelkovec. Ukazao je kako se trenutačno radi o procijenjenom iznosu koji će se u postupku javne nabave vjerojatno izmijeniti.
	Tihomir Lukanić istaknuo je protivljenje ovakvom modelu funkcioniranja. Smatra kako bi članovi Vijeća trebali troškovnikom i upozorenjem o razlogu izmjene biti obavješteni svaki put pri mijenjanju iznosa. 
	Stjepan Kezerić rekao je da se pismeno može odgovoriti na upit o ove dvije stavke.
	Damir Kostanjski upozorio je na usporeni tempo izvođenja radova na javnoprometnim površinama i premali broj ekipa Podružnice Zagrebačke ceste u Sesvetama. Smatra kako Podružnica Zagrebačke ceste ovim tempom neće uspjeti dovršiti radove koji se nalaze u predmetnom Planu komunalnih aktivnosti. Zamolio je da ga se obavijesti što će se raditi u ulici Friganovo u iznosu koji je stavljen u Plan. 
	Stipe Jurić kazao je kako se radi o prometnici dužine cca 1050 metara koja vodi od jezera do nadvožnjaka u Popovcu, a koja je trenutno u lošem stanju te vozila preko nje otežano prometuju. Ideja je da se prometnica sanira kako bi se po njoj trenutno omogućilo prometovanje do trena kada će se preko Gradskog ureda za prostorno uređenje, izgradnju Grada, graditeljstvo, komunalne poslove i promet izvesti projektiranje i potpuna rekonstrukcija. 
	Stjepan Kezerić najavio je Damiru Kostanjskom da će kao predsjednik Povjerenstva za promet, ceste, nogostupe, puteve i asfaltne površine Vijeća Gradske četvrti Sesvete biti pozvan na sastanak s direktorom Podružnice Zagrebačke ceste gdje će moći iznijeti svoje prigovore.
	Tihomir Lukanić smatra da bi trebalo oformiti neko radno tijelo koje će obići ta gradilišta i utvrditi tempo radova, čime bi se znalo egzaktno stanje na terenu. Predložio je da se Plan komunalnih aktivnosti treba raditi u odnosu 1:1,2 između iznosa sredstava koji se nalazi u Planu i predloženih akcija, kako se na kraju godine ne bi dogodio da se ne utroše sredstva.
	Ivanka Gregoranić zatražila je objašnjenje za razliku sredstava od 700.000,00 kuna na objektu mjesne samouprave i DVD-a u Sesvetskoj Selnici, Selnička ulica 69 i da joj se pismenim putem dostavi specifikacije radova na hrvačkoj dvorani u Sesvetama. 
	Stjepan Kezerić odgovorio je da je objašnjenje razlike sredstava dano na prethodnim sjednicama, no da se gospođi Gregoranić može odgovoriti pismenim putem. Vezano uz pitanje o radovima na hrvačkoj dvorani u Sesvetama, Stjepan Kezerić je rekao da će se po završetku postupka javne nabave dostaviti troškovnik radova izabranog ponuditelja.
	Vladimir Marić upitao je zna li se kada će Zagrebačke ceste početi rekonstrukciju ulice Josipa Kozarca i Andrije Kačića Miošića. Stjepan Kezerić odgovorio je kako se to ne može precizno reći jer ovisi o tempu radova, no da se može poslati upit člana Vijeća prema Podružnici Zagrebačke ceste.
	Željko Blažinović zamolio je da mu se kao predsjedniku Povjerenstva za igrališta i parkove dostavi informacija o realizaciji radova iz Plana komunalnih aktivnosti pod točkom igrališta i zelene površine. Upozorio je na zaraslost raslinja uz putove u prigorskom dijelu Sesveta. Zatražio je da se u zapisnik unese njegova kritika rada Podružnice Zagrebačke ceste po tom pitanju i da se zatraži ažurnost u postupanju iste. 
	Stjepan Kezerić rekao je da će se taj prigovor iznijeti na sastanku s predstavnicima Zagrebačkih cesta te da će se izraziti nezadovoljstvo kvalitetom i dinamikom radova Podružnice  Zagrebačke ceste.
	Jurica Jug upitao je što se promijenilo po pitanju igrališta u Starom Brestju, iz kojeg je razloga maknuto iz predmetnog Plana. Stjepan Kezerić kazao je da postoji imovinsko-pravna problematika oko dijela čestica te kako će se u roku od desetak dana znati hoće li se na ta površina u Starom Brestju moći uređivati u ovoj godini. 
	Mladen Šturlić-Tupek zatražio je da ga se obavijesti o tome kada se planira dogradnja objekta mjesne samouprave Staro Brestje. Stipe Jurić rekao je kako je već poslao upit vezano uz dogradnju doma Gradskom uredu za mjesnu samoupravu i kada dođe odgovor proslijedit će ga Mladenu Šturliću-Tupeku. Povela se kratka rasprava o ulaganjima Grada Zagreba u komunalnu infrastrukturu na području Starog Brestja u kojoj su sudjelovali Stjepan Kezerić, Mladen Šturlić-Tupek i Dražen Markota.
	Jurica Jug zamolio je informaciju o povišenju iznosa pod stavkom unutarnje uređivanje objekta SRC "Sljeme." Stipe Jurić kazao je kako su dobiveni troškovnik i procjena predviđali 300.000 kuna za uređivanje SRC „Sljeme“ no na javnoj nabavi najniža ponuda iznosila je cca 600.000,00 kuna. 
            Stjepan Kezerić rekao je da su ograničena sredstva u ovoj godini i kako je iznos previsok, te bi ovu akciju bi prenio za iduću godinu. Predložio je da se stavka unutarnje uređivanje objekta SRC „Sljeme“ izbaci iz prijedloga Plana, a da se sredstva prenesu na poziciju neraspoređena interventna sredstva.  
            Vijeće je glasovalo o tom prijedlogu većinom glasova, te sa 16 glasova za i 1 suzdržanim prihvatilo tu izmjenu prijedloga Zaključka o izmjeni Plana komunalnih aktivnosti Gradske četvrti Sesvete u 2018. godini. 

	Nataša Vučkov zamolila je da se uzme dobra praksa iz prošlog mandata kada se prije sjednice Vijeća dobivalo izvješće o realizaciji aktivnosti iz Plana. Stipe Jurić istaknuo je kako će se, sukladno odvijanju radova iz Plana, članovima Vijeća u narednim mjesecima dostavljati izvješće o realizaciji. Napomenuo je kako se sa Zrinjevcem krajem travnja sklopio ugovor o radovima, a sa Zagrebačkim cestama prije dva tjedna. 
	Dražen Markota istaknuo je kako su Zagrebačke ceste raspisale natječaj i kooperanti će ove godine sudjelovati u rekonstrukciji prometnica te će se tako omogućiti potpuno izvršenje Planova komunalnih aktivnosti.
	Nataša Vučkov rekla je kako Grad Zagreb kombinirano ulaže u komunalnu infrastrukturu kroz Program gradnje objekata i uređaja komunalne infrastrukture na području Grada Zagreba i Plana komunalnih aktivnosti Gradske četvrti Sesvete. Smatra da bi trebalo vidjeti postoje li mjesni odbori koji nisu zastupljeni kroz te Programe i Planove, a koji imaju potrebu za nekom aktivnošću.
	Tihomir Lukanić smatra žalosnim da članovi Vijeća u realnom vremenu nemaju saznanje o aktivnostima na terenu. Ispričao je svoje sjećanje da prije dvije godine, kada je nazvao Gradski ured za mjesnu samoupravu – Područni odsjek Sesvete, nitko od djelatnika nije znao da se na području bunkera pored Osnovne škole Sesvete upravo odvijaju radovi koji su financirani gradskim novcem. Predlaže da se oformi tijelo koje će početi obilaziti teren i imati svaki trenutak informaciju što se na terenu odvija.
	Stjepan Kezerić potvrdio je da se znalo dogoditi da se saznalo o početku radova na nekoj lokaciji nakon što su radovi započeli. 
Dražen Markota prisjetio se situacije s bunkerom, istaknuvši da je ta aktivnost, kao sve ostale u Programu gradnje objekata i uređaja komunalne infrastrukture Gradskog ureda za prostorno uređenje, izgradnju Grada, graditeljstvo, komunalne poslove i promet, pokrenuta iz Gradske četvrti Sesvete. Nažalost, nekoliko puta dogodio se propust djelatnicima nadležnog ureda te nisu na vrijeme obavijestili Vijeća Gradske četvrti Sesvete o početku radova. 
Dražen Markota obavijestio je članove Vijeća kako bi se tijekom ove godine trebala napraviti željeznička stanica u Sesvetskoj Sopnici/Brestju, projekt u iznosu od 12 milijuna kuna. Za željezničku stanicu Sesvetska Selnica/Sesvetska Sela trenutačno se izrađuje projekta dokumentacija, a krajem mjeseca bit će zatražena i lokacijska dozvola.
Antun Bošnjaković istaknuo je da u narednom razdoblju u Starom Brestju treba izgraditi još 1500 metara kanalizacijskog cjevovoda i priključiti sva kućanstva u zapadnom dijelu Starog Brestja na kanalizaciju. Antun Bošnjaković naglasio je da shodno broju stanovnika i neizgrađenosti komunalne infrastrukture treba razumjeti veće potrebe za ulaganjem u Staro Brestje.
Kako nije bilo daljnje rasprave, Stjepan Kezerić predložio glasovanje od prijedlogu Zaključka o izmjeni Plana komunalnih aktivnosti Gradske četvrti Sesvete u 2018. te je Vijeće Gradske četvrti Sesvete s većinom glasova - s 14 glasova „za“,  2 “protiv“ i 1 suzdržanim donijelo

Zaključak
o izmjeni Plana komunalnih aktivnosti Gradske četvrti Sesvete u 2018.
/ Zaključak se prilaže zapisniku sjednice /
	
Ad 2)

Predsjednik Vijeća Stjepan Kezerić kazao je kako su s članovi Vijeća s ostalim materijalima primili nacrt prijedloga Odluke o izmjenama Odluke o financiranju u mjesne samouprave. Zamolio je da se uključe u raspravu o prijedlogu Odluke.
Dražen Markota rekao je da bi volio vidjeti financijsku projekciju ove odluke, no laički gledano smatra da će ova izmjena Odluke koristiti Sesvetama zato što su najveće površinom i najmnogoljudnije. 
Tihomir Lukanić istaknuo je da davanje mišljenja Vijeća nikoga ne obvezuje. Upozorio je da članovi Vijeća nemaju nikakve pokazatelje hoće li Sesvete imati više ili manje sredstava temeljem izmjene ove Odluke. Uputio je kritiku odnosu Grada Zagreba prema Sesvetama, istaknuvši preuzak samoupravni djelokrug Vijeća Gradske četvrti Sesvete u kojem Vijeće ne može upravljati ni iznosom ni cijenama radova.
Kako nije bilo daljnjih primjedbi, Vijeće je glasalo te većinom glasova, s 11 glasova za, 1 protiv i 5 suzdržanih donijelo 

Zaključak
o davanju mišljenja na nacrt prijedloga Odluke o izmjenama Odluke o financiranju mjesne samouprave

/ Zaključak se prilaže zapisniku sjednice /

Ad 3)

Stjepan Kezerić dao je obrazloženje prijedlogu Odluke o stavljanju izvan snage Detaljnog plana uređenja Farme Sesvetski Kraljevec istaknuvši da je na okretištu autobusa u Sesvetskom Kraljevcu nedavno održan očevid na kojem je utvrđeno kako nije moguće tamo držati dva autobusa javnog gradskog prijevoza u isto vrijeme. Kako bi se okretište moglo urediti potrebno je staviti detaljni plan uređenja Farme Sesvetski Kraljevec izvan snage, objasnio je Stjepan Kezerić. 
Damir Kostanjski rekao je kako se linija javnog gradskog prijevoza 269 Borongaj – Dubec – Sesvetski Kraljevec sastoji od sedam voznih redova autobusa, pa vozilo autobusa dijelom ulazi na prometnicu na Dugoselskoj cesti, što predstavlja rizik u prometu. 
Vladimir Marić pitao je koja bi bila ruta kretanja autobusa i gdje bi bilo novo ugibalište. 
Početna stanica bi bila kod Kurije Sesvetski Kraljevec, a smjer kretanja bi bio sadašnja okretnica, ulica Mladena Halape pa na ulicu Bedema ljubavi, odgovorio je Damir Kostanjski.

Kako nije bilo daljnjih primjedbi, Vijeće je glasalo te većinom glasova, s 16 glasova za i 1 suzdržanim donijelo 

Zaključak
o davanju mišljenja na nacrt prijedloga odluke o izradi Odluke o stavljanju izvan snage Detaljnog plana uređenja Farme Sesvetski Kraljevec

/ Zaključak se prilaže zapisniku sjednice /

Ad 4)

Stjepan Kezerić rekao je kako su članovi dobili navedeni prijedlog s materijalima, pozvao je članove Vijeća ako imaju kakvo mišljenje ili komentar neka kažu.
Rasprave nije bilo, te je Vijeće većinom glasova, s 13 za i 4 suzdržana glasa, donijelo

Zaključak 
o davanju mišljenja na prijedlog programa raspolaganja poljoprivrednim zemljištem u vlasništvu Republike Hrvatske za Grad Zagreb

/ Zaključak se prilaže zapisniku sjednice /

Ad 5)

Stjepan Kezerić pitao je imaju li članovi Vijeća potrebu raspravljati o prijedlogu zaključka o ukidanju statusa javnog dobra u općoj uporabi (na nekretnini označenoj kao 157/197 i 31/197 dijela z.k.č.br. 3880/1, Rimski put, put Rimski put površine 197 m2, upisane u z.k.ul. 2310 k.o. Sesvete novo kao Grad Zagreb – javno dobro u općoj uporabi).
Rasprave nije bilo, te je Vijeće većinom glasova, s 14 za i 3 suzdržana glasa, donijelo	

Zaključak
o davanju mišljenja na prijedlog zaključka o ukidanju statusa javnog dobra u općoj uporabi

/ Zaključak se prilaže zapisniku sjednice /

Ad 6)

Stjepan Kezerić otvorio je raspravu pod točkom Razno.
	Vladimir Marić i Stjepan Kezerić kratko su progovorili o rješavanu problema ispusta fekalnih tekućina u kanal kod Kvarnerske ulice. Vezano uz raspravu koja je bila na prošloj sjednici Vijeća o ispustu fekalnih tekućina u potok Čučerska Reka od strane neodgovornih građana, Boris Matoic rekao je kako se radi o problemu koji traje više desetljeća. Boris Matoic smatra da bi Vodoopskrba i odvodnja d.o.o. trebala preuzeti i odvodnju, budući da je preuzela vodoopskrbu. Stjepan Kezerić rekao je da se može organizirati sastanak s predstavnicima Vodoopskrbe i odvodnje vezano uz spomenutu problematiku na kojem bi sudjelovao i član Vijeća Boris Matoic.

/ Sjednicu su napustili Ivanka Gregoranić i Vladimir Marić u u 18,20 /

Željko Blažinović zatražio je da se prema Gradskom uredu za prostorno uređenje, izgradnju Grada, graditeljstvo, komunalne poslove i promet pošalje upit o projektiranju javne rasvjete u zoni križanja Bistričke i Kašinske. Stjepan Kezerić rekao je kako će upit biti poslan. Željko Blažinović upozorio je na nerješavanje odvodnje u sjevernom dijelu Prigorja – slijevu Glavničica. Povela se kratka rasprava o problemima s vodoopskrbom i odvodnjom u kojoj su sudjelovali Željko Blažinović, Dražen Markota i Stjepan Kezerić u kojoj je zaključeno da bi bilo dobro pozvati predstavnike Vodoopskrbe i odvodnje da prisustvuju sjednici Vijeća Gradske četvrti Sesvete kao radno nazočni gosti te da im se pri pozivu na sjednicu treba obavijestiti o problematikama o kojima žele raspravljati članovi Vijeća.
	Maja Buljubašić rekla je da se kroz Plan komunalnih aktivnosti Gradske četvrti Sesvete uređuje staza na groblju u Gajišću, zamolila je za informaciju mogu li se stube na groblju u Cerju urediti kroz Plan komunalnih aktivnosti. 
	Dražen Markota istaknuo je da Gradska groblja moraju prema Vijeću Gradske četvrti Sesvete dostaviti troškovnik i zahtjev da se saniraju stepenice. Stjepan Kezerić zatražio je da Vijeće Mjesnog odbora Cerje podnese zahtjev za sanaciju stepenica groblja Vijeću Gradske četvrti kao prijedlog za Plan komunalnih aktivnosti Gradske četvrti Sesvete za 2019. godinu.

/ Sjednicu je napustila Nataša Vučkov u u 18,22 /

Marko Brkić smatra kako bi u idućoj godini trebalo staviti u projektiranje izgradnju novog pješačkog mosta iznad potoka Vuger, koji je preuzak i pri padalinama (kiši i snijegu) presklizak. 
	Tihomir Lukanić zatražio je da mu se dostavi potvrda o registraciji šahovskog kluba Sesvete i zahtjev za obnovu prostorija istog kluba. Napomenuo je kako je na 9. sjednici ostao bez članstva u povjerenstvu i zamolio članove Vijeća „da to imaju na umu“.
	Damir Kostanjski pitao je o funkcioniranju protugradne obrane u sjevernom dijelu Sesveta. Marko Brkić istaknuo je da struka ne smatra kako protugradna obrana ima učinka. Stjepan Kezerić rekao je kako se taj upit može dalje proslijediti. 
	Dražen Markota upitao je članove jesu li za to da se iduća sjednica Vijeća Gradske četvrti Sesvete organizira početkom srpnja, npr. prije 5. srpnja. Većina okupljenih članova Vijeća izjasnila se potvrdno.

Daljnje rasprave nije bilo, te je Vijeće završilo s radom u 18,30.




KLASA: 026-02/18-001/342
URBROJ: 251-06-11-12-18-2
Sesvete, 14. lipnja 2018.


Zapisnik sastavio:
Stipe Jurić
									      Predsjednik
								         Vijeća Gradske četvrti 
							                                 Sesvete

								               Stjepan Kezerić




[bookmark: _GoBack]
